en hbs_cyr ru bg ru ru bg uk ru bg mk bg bg bg bg bg bg bg bg bg bg bg bg ru bg bg bg bg bg bg bg bg bg bg bg mk bg bg bg bg bg bg bg bg bg bg bg bg bg bg bg bg bg ru bg bg ru uk ru bg mk uk bg bg mk bg bg bg bg bg ru ru ru uk ru ru ru uk ru bg bg bg bg bg bg bg bg bg bg bg bg bg bg bg bg bg hbs_cyr bg bg bg bg bg ru bg uk bg ru bg be bg bg bg bg bg bg bg bg bg bg bg ru bg bg bg bg bg mk be mk ru uk uk uk ru ru bg ru bg bg bg bg bg bg bg bg en bg bg bg bg bg bg bg bg bg bg bg bg bg bg ru uk en bg bg cs hbs_cyr cs bg bg hbs_cyr bg cs bg bg bg hbs_cyr bg hbs_cyr bg bg cs bg bg bg cs hbs_cyr hbs_cyr bg bg en bg bg ru mk ru bg bg hbs_cyr ru bg bg bg hbs_cyr bg bg cs hbs_cyr hbs_cyr bg bg cs bg bg bg bg hbs_cyr bg ru ru bg ru bg ru bg ru bg ru bg bg bg ru bg ru bg ru bg mk ru ru ru bg bg ru uk bg
вторник, 29 декември 2015 г.
Като за последно за тази година. Подчертавам за тази година, да не си помислите, че за последно правя торта. Че аз тепърва започвам. :)
Накрая на годината всеки си прави равносметка. И аз се замислих какво беше тази година за мен. 2015 беше годината, през която започна моето истинско "тортоправене". Годината, в която открих и навлязох в това изкуство, което ми доставя огромно удоволствие!
Пожелавам си през следващата 2016 година, която за мен неизбежно ще бъде годината, в която животът ми ще претърпи най-голям обрат, да успея да запазя и развия още и още тази моя страст.
Ето я и моята последна торта за тази година - №14 в нарастващия ми списък :) Поводът е рожденият ден на моята братовчедка днес, която става на 16! Пожелавам й преди всичко здраве! Да бъде заобиколена от любимите си хора, да бъде безкрайно щастлива, обичана и готина! Честит рожден ден още веднъж, Олинда!!!
Тортата е изцяло по неин избор. От вътре е шоколадова, а отвън желанието беше да е в черно и бяло, да има истинска дантела, цветя, надпис "Happy Birthday" и 16. Това успях да направя аз и се надявам да съм оправдала очакванията й!
Едва ли някой от вас брои тортите ми и е забелязал, че от дванайстата отидох на четиринайстата. Фаталния номер 13 се чудих много дали да го показвам тук. Срам не срам - показвам. Преди около месец ми се обади бащата на Мария, за която правих тази торта. Тя всъщност беше за родителите й, а сега се обади именно баща й. Искаше да му направя торта, за събиране с колегите, което организират всяка година. Дотук добре. Да, обаче всяка година подарявали еротична торта на шефа... Не бях правила нещо подобно и имах доста притеснения... Чудих се дали изобщо да я правя, но пък в крайна сметка това беше предизвикателство, което исках да премина. Потърсих модели в интернет и му изпратих да си избере. В последствие се спряхме на торта легло.
В крайна сметка съм доволна от резултата. Прикрих каквото не трябва да се вижда. Под това разбирайте топка фондан. Сложих крака, ръце, разхвърляни дрехи, метнах едно одеяло и взе, че се получи основната идея, но без да е прекалено. Макар и с много колебания - показвам я!
С това казвам чао на 2015 година и здравей на 2016!
By Svetlana в декември 29, 2015 6 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
събота, 26 декември 2015 г.
Да ви представя и големия проект, за който ви казах в миналата публикация. Както казах и там, преди Коледа нямах много време за приготвяне на всичко, което ми се искаше... За сметка на това прекарах четири дни в "кухнята". Или по-скоро на масите във всекидневната и в хола, декорирайки торти и бисквитки, които пък преди това трябваше да изпека.
Преди около повече от месец ми се обади майката на Михаил, за когото правих тортите Спондж Боб. На 23 декември другият й син имаше рожден ден и бяха решили отново аз да бъда тази, която да приготви всичко. Този път темата беше любимите на почти всички деца Лего Нинджаго. А нинджата, която щяхме да правим беше зелената. Интересно ми беше обаче, защо точно зелената е любима на повечето деца?! Реших да се допитам до братовчеда на Марти и разбрах, че всъщност зелената нинджа е най-силната нинджа, която владее всички елементи - земя, лед, огън и мълния. Знаят децата, коя да си избират - най-силната!
Тортата беше измислена. Вкусът беше избран. Като миналия път - шоколадови блатове, крем с маскарпоне и бял шоколад и резанчета банан.
Тортата се нуждаеше и от нинджаго-бисквитки. Вкусът им също беше шоколадов, декорацията им беше от роял айсинг, а броя беше 50.
И тук свършва лесната и приятна работа! Следващото, което ще ви покажа го виждате за пръв и последен път. Мини тортички! И ако някога пак реша да приема да направя такива - разубедете ме! Вкусът им беше като на голямата торта и от там ми дойде и проблема. Блатовете бяха пандишпанови - меки и ронливи, които при изрязването на малки кръгчета се получаваше нищо подобно на тортички. Колко нерви и време изхабих, за да ги подравня, измажа с маслен крем и покрия всяка една по отделно (за справка - 30 бр.) само аз си знам... До последно не ги харесвах, но когато ги завърших взех да ги харесвам ...приемам!
Както може би забелязвате, мини тортичките не са на тема Нинджаго, а са на Междузвездни войни. Те са били за дечицата в училището, а не за баш-рождения ден, така че можеше да бъдат различни.
Имаше и една по-голяма и по-различна за рожденика.
Та, това беше от мен. В момента съм в заслужена почивка до следващата торта(и) за 29 декември. Дано там вече всичко да мине по план!
By Svetlana в декември 26, 2015 6 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
сряда, 23 декември 2015 г.
Отлагах, отлагах, но ето, че публикацията най-накрая е готова! В нея ще ви покажа нещата, които успях да направя за празниците. Не са много, но пък точно преди Коледа времето ми беше заето от един голям проект, който се надявам в следващите дни да мога да ви покажа.
Без излишни приказки започвам със снимковия материал:
Това са част от декорираните бисквитки, които направих. Заложих на рецептата от миналата година, която ми е любима що се отнася до бисквитки.
Този път не използвах роял айсинг, а ги декорирах с фондан. Някои са с готови принтове разпечатани на фонданова хартия, благодарение на Сладката къща. (В този ред на мисли искам да благодаря още веднъж за писалката и календара! )  Бисквитките пък, които са с дупка и връзка бяха предназначени съответно за елха или пък като декорация към коледната украса.
И още няколко направени буквално за половин час и снимани набързо...
От част от тестото направих и първата си коледна къщичка. И тя е декорирана с фондан. За основа използвах подложка за торта, т.к. да си призная забравих да изпека такава бисквитена. Трябваше да я покрия с бял фондан, за да не се вижда, а за сняг използвах малко нишесте. Няколко снежинки, малко "сняг" върху всичко и беше готова!
Дни преди Коледа, Дядо Коледа е посетил детската градина на малкия братовчед на Марти, за когото правих тортата Лего Нинджаго. Към подаръка майка му искаше да има и бисквитка. Остави на мен да направя каквото преценя. Само трябваше да бъде коледна и голяма! Ето какво успях да направя
Тук е моментът да ви кажа и какво се случи с томболата. На 15 декември изтеглих победителят, който спечели кутия с декорирани меденки. В томболата се включиха точно 410 човека. Не очаквах толкова голям брой хора! Благодаря на всички ви!
Най-важното е, че победителката беше изключително щастлива от наградата! Обявявам томболата за абсолютно успешна! А аз съм изключително щастлива от факта, че успях да донеса мъничко щастие на някого за празниците чрез няколко бисквитки!
Сигурно вече се питате как ли изглеждат бисквитките. Показвам ги :) Идеята с бисквитки буквички видях преди много време в интернет и си казах, че задължително трябва да направя подобни! А това беше идеален повод! Ето ги и тях:
И като за финал на публикацията, в духа на Коледа, искам да ви покажа официално и тук в блога интервюто с мен в рубриката "Време за..." в блога My World на Мария, за която правих тази торта. Публикацията й носи заглавието "Време за сладкарство" и в нея освен интервюто можете да видите и как тя е разбрала за мен. Учуди ме много! Няма да издавам повече, за да можете сами да го прочетете. Мария беше се подготвила много добре и се получи едно интересно интервю. Благодаря й за което! :)
Самото интервю можете да видите - тук
Ами, това е от мен за тази Коледа! Замислях още много неща, но пък времето ми беше ограничено. От какво - ще разберете в следващата публикация, която се надявам да е готова до няколко дни!
By Svetlana в декември 23, 2015 4 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
събота, 5 декември 2015 г.
Бишкотена торта с маскарпоне и ЧРД, тате!
Днес рожден ден празнува моят баща! Пожелавам му да е много много здрав, щастлив и обичан!
По повода решихме да се почерпим с една невероятно вкусна торта! От доста време обмислях да направя нещо с бишкоти, крем с маскарпоне и малко шоколадов ганаш за разкош! В последният момент реших да потопя бишкотите в кафе, та се получи нещо като тирамису. Уверявам ви - тази торта се превърна в любимата торта на семейството! Със сигурност ще я правя често.
Бишкотена торта с маскарпоне
400 гр. бишкоти Савоярди
2 ч.ч кафе еспресо
200 гр. бял шоколад
Крема приготвяме като първо разбием сметаната. Към нея добавяме маскарпонето и след него разтопения, но охладен бял шоколад.
За шоколадовият пласт  разтапяме шоколада заедно със сметана.
Започваме да сглобяваме тортата (в ринг!) като следваме реда:
- бишкоти (потопени за секунда в кафето)
Оставяме за няколко часа или най-добре за цяла нощ в хладилник. Когато е стегнала, махаме ринга и подреждаме бишкоти отстрани.
Тук аз исках да сложа от другия вид бишкоти, които са по-меки, но не успях да намеря, затова бях принудена да използвам остатъка от същите. Дори не ми стигнаха и затова са на разстояние една от друга... но този път ще си затворим очите, няма да гледаме, а само ще ядем!
By Svetlana в декември 05, 2015 16 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
четвъртък, 26 ноември 2015 г.
Днес ще ви покажа отново торта с фондан. Поводът обаче не беше рожден ден или друг празник. Беше специално направена за една фотосесия. С мен. Та, днес освен тортата ще видите и мен. Изключително се радвам, че моя торта успя да бъде снимана както си трябва, професионално, за да можете да я видите в целия й блясък. И под блясък не разбирайте буквално, въпреки че след 3 часа извън хладилник на топло фонданът продоби доста блясък, но все пак не ме предаде!
Още след интервюто, което ви показах тук, с фотографа Никола Колев имахме идеята да направим снимки с нещо направено от мен. Два месеца по-късно идеята ни вече е факт. За снимките решихме да направя торта. Първо мислех да е дъми, но пък защо да не е истинска?! Така след снимките можехме и да похапнем. Вкусът не е нещо много различно. Отново кремът е с маскарпоне, бял шоколад и сметана. Този път за блатовете заложих на най-вкусната шоколадова торта на Ирина и смея да твърдя, че се получи много вкусна комбинация!
Декорацията ми отне доста време да я измисля. Нямах никаква представа какво да направя... В последствие ми дойде идеята акцент да бъдат големи червени цветя. Дантела отдолу, цвят - светло бежов и взе, че се получи! Сега се сещам, че можеше и бисквитки да направя. Представям си ги в същите цветове, с дантела, със същите цветя, но в малък размер.... Нищо! За друг повод ще си запазя идеята :)
За малко по-наблюдателните, които може би вече са забелязали, че на някои снимки има малко цвете в долния десен ъгъл, а на други няма ще кажа, че цветето се сваляше. Просто до последно не можех да реша как ми харесва повече и затова просто не го сложих и го взех с мен, за да участва и то в няколко снимки. Така и така си беше направено за тази торта.
Японската торта на Dolce Vita
Тук е моментът да изкажа и благодарностите си към кафе-сладкарница Dolce Vita, които бяха така любезни и ни позволиха да снимаме там с моя торта.
И в този ред на мисли няма как да не споделя с вас невероятната им японска торта. И другите са страхотни, но аз като фен на шоколада си обичам най-много нея!
Сега ви оставям да видите още няколко снимки и парче от тяхната торта.
By Svetlana в ноември 26, 2015 12 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
петък, 20 ноември 2015 г.
Шоколадови тарталети с карамел
Представям ви втори вариант на десерта, който ви показах миналата седмица! Още по-вкусен и още по-шоколадов! Разликата  е единствено в основата. В предишната рецепта е с бяла (без какао), а в тази е с шоколадова. В първия вариант "недостатъкът" беше, че основата беше доста твърда. Казвам недостатък в кавички, защото на някои точно това им хареса. В днешната рецепта обаче, основата е значително по-мека! И
Тук е моментът да кажа на тези, които не са видели във фейсбук страничката на блога, за томболата, която направих. Макар времето на вън да си мисли, че идва пролетта, факт е, че наближава Коледа! Остават само някакви си 35 дни. Нищо работа :) Та, по този повод исках да направя подарък на някого от вас. Както казах и там - стига съм ви показвала само на снимки!
Наградата ще бъдат коледни меденки, а това, което трябва да направите, за да участвате можете да видите в линка - https://www.facebook.com/ChocolateKitchen21/photos/a.576005452510095.1073741828.573927202717920/803165716460733/?type=3&theater
Всеки може да участва! Имате време до 15.12.2015г., когато ще изтегля един от вас. :)
Сега няма да се бавя повече и ви давам рецептата:
Шоколадов тарт с карамел
1 и 1/2 ч.ч. брашно
1 пълна суп.л. какао
140 гр. масло на стайна температура
1/2 ч.ч. кафява захар
За карамела и за шоколада: вижте тук
За малките тарти използвах половин доза от всичко. Получиха се общо 12 броя. Ако приготвяте голяма тарта или искате повече използвайте количеството, което е в рецептата!
Сложете брашното, какаото и солта в купа и ги разбъркайте добре. В друга купа разбийте маслото със захарта. Прибавете жълтъците и разбийте отново. Постепенно прибавете сухите съставки до получаването на тесто. При нужда добавете още брашно.
Приберете го за кратко в хладилник.
Разточете тестото и отрежете парчета с големина малко по-голяма от формата. Сложете тестото отгоре, притиснете с пръсти и отрежете остатъка.
За карамела и шоколада: тук
By Svetlana в ноември 20, 2015 8 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
петък, 13 ноември 2015 г.
Карамелено-шоколадов тарт / Caramel chocolate tart
Здравейте! От врата бързам да ви кажа, че днес се завръщам с едно много много вкусно предложение. Няма да ви показвам някоя сложна торта с фондан, а един невероятно лесен тарт, който всеки може да си направи! Уверявам ви - комбинацията от ванилия, карамел и шоколад е убийствена!
Няма повече да увъртам, ами направо ще ви дам рецептата. Източник няма, защото не съм следвала рецепта. Импровизирах на момента с наличните продукти.
125 гр. масло на стайна температура
1 и 1/2 ч.ч. захар
* Използвайте толкова брашно, колкото е необходимо до получаването на тесто, което да може да се разточи
За основата: Смесете маслото със захарта. Добавете яйцето и ванилията, после и брашното до получаването на тесто, позволяващо да се разточи. Разточете или с помощта на лъжица или с пръстите сложете тестото във форма за тарт и заравнете добре. Приберете в хладилник или във фризер (за по-бързо) за около 10 мин.  Надупчете леко тестото с вилица, за да не се издува.  Печете на 180 гр. до зачервяване на краищата. Не я вадете от формата гореща!
За карамела: начина на приготвяне вижте тук, като в началото сложете на котлона захарта и водата.
Когато е готов го изсипете в купичка и го приберете в хладилника, за да стегне, но не напълно.
За шоколадовия ганаш: Разтопете сметаната и шоколада на водна баня или в микровълновата
Сложете изстиналата основа в голяма чиния или поднос. Изсипете карамела и приберете в хладилник за около 30 мин. След това изсипете и шоколадовия ганаш. В средата поръсете с малко морска сол, която ще подсили още повече вкуса на карамела. Приберете отново в хладилник преди да разрежете.
Така и не успях да отрежа нормално право парче, защото основата беше доста твърда и се режеше трудно. Поне се вижда карамела и шоколада. Макар и от третия опит :)
By Svetlana в ноември 13, 2015 10 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
петък, 30 октомври 2015 г.
Рози и сърца / Heart shaped cake
Ей тази торта ми стана една от любимите поради няколко причини. Първо, това е торта номер 10. Нали са ми малко и аз все си ги броя. Втората причина е самата тема на тортата. До сега не бях правила подобна торта и ми беше много приятно! Още повече, заради повода...
А поводът беше годишнината на двама родители, а Мария е тяхната дъщеря, която се свърза с мен, за да й направя торта, с която да ги изненада. Стана ми изключително мило от жеста, който прави за тях и още повече се амбицирах да измисля нещо наистина оригинално.
Тя искаше тортата да е шоколадова (рецепта) във формата на сърце, да има сърца и надпис "Честита годишнина! Обичам Ви!". За всичко останало се довери на мен.
Тук интересното и най-важното е надписът. Щях просто да го изпиша върху тортата, но пък както казах исках нещо различно и интересно. Тогава се сетих да го направя като бележка, излизаща от плик за писмо. Свалих си снимки на писма, разпечатах ги и готово! Смятам, че се получи търсения ефект. Най-готино е, че листчето с надписа може да се изважда и прибира обратно в плика, а накрая и да се изяде.
Заложих на класическите цветове за този тип торти - бяло и червено. Една роза, няколко сърца, пликовете и тортата беше готова! Надявам се и вкусът да им хареса, толкова, колкото и външния вид.
А на родителите и пожелавам любовта никога да не напуска семейството! Имат прекрасна дъщеря!
Сега ви оставям да видите и останалите снимки на тортата.
By Svetlana в октомври 30, 2015 11 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
По-нови публикации По-стари публикации Начална страница
Абонамент за: Публикации (Atom)
Лего Нинджаго / Lego Ninjago - cake, mini cakes, ...
Бишкотена торта с маскарпоне и ЧРД, тате!
Шоколадови тарталети с карамел
Карамелено-шоколадов тарт / Caramel chocolate tart
Рози и сърца / Heart shaped cake
От Коледа не съм писала тук. Тогава ви показах коледните бисквитки, които направих. А от тогава толкова се запалих по бисквитките... Пос...
Бишкотена торта с маскарпоне и ЧРД, тате!
Днес рожден ден празнува моят баща! Пожелавам му да е много много здрав, щастлив и обичан!  По повода решихме да се почерпим с едн...
Чийзкейк с карамелен сос
От доста време исках да направя нещо карамелено, и то не какво да е, ами чийзкейк залят с карамел. Чийзкейк съм правила преди само по...
Не напразно блога се казва "Chocolate Kitchen". В него преобладават все шоколадови десерти и този, който ще ви покажа днес...
Орео трюфели / Oreo truffles
Честита Нова година! Желая на всички ви много здраве, щастие, любов, успехи и сбъднати мечти. Нека през новата година да постигнете в...
Кучешка торта и още нещо
Започвам тази публикация отново с торта на кучешка тема. Заглавието е малко подвеждащо. Тортата е за хора! Но имам голямото желание ня...
Бисквитки (пирати, мини маус, фламинго и още)
Както вече сте разбрали от заглавието на публикацията, в нея ще има бисквитки. Без да се бавя започвам директно с първите, които имам да пок...
Дълго мислих как да озаглавя публикацията. Дали да включа и още нещо към нея, но пък другите торти и бисквитки нямат връзка с тази торта...
Преди рецептата искам само да отбележа, че този чийзкейк се приготвя изключително лесно и бързо. Ще ви отнеме не повече от 20 мин., а...
Меденки: Необходими продукти: 5ч.ч брашно 1 суп. л. канела 1 ч.л. (с връх) сода  1 ч.ч. олио 1 ч.ч. захар 1 ч.ч. мед ...
Бисквитки и дребни сладки
Кексове, сладкиши и брауниси